41. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 57475 της 8 Ιουν./13 Ιουλ. 1955 Περί των εξετάσεων προς προαγωγήν εις τον βαθμόν του Υπαρχιφύλακος. Έχοντες υπ' όψιν τας διατάξεις του άρθρ. 100 παρ. 2 του από 28 Σεπτ. 1935 Ν.Δ/τος "περί οργανώσεως σωφρονιστικού προσωπικού και διαχειρίσεως φυλακών", ως αντικατεστάθη δια του άρθρ. 14 του Νόμ. 2229/1952 και την υπ' αριθ. 254/1955 γνωμοδότησιν του Α.Σ.Δ.Υ. αποφασίζομεν: Άρθρ.1.-Αι εξετάσεις περί ων η παρ. 2 του άρθρ. 100 του ανωτέρω Ν.Δ/τος, ως αντικατεστάθη δια του άρθρ. 14 του Νόμ. 2229/1952 προκηρύσσονται δια πράξεως ημών οριζούσης την ημέραν και ώραν διεξαγωγής αυτών. Η πράξις αύτη κοινοποιείται εις τας φυλακάς, γνωστοποιείται δε εις τους ενδιαφερομένους δια της ημερησίας διαταγής εκάστης φυλακής ένα τουλάχιστον μήνα προ της ημέρας της ορισθείσης δια την διεξαγωγήν των εξετάσεων. Άρθρ.2.-Οι επιθυμούντες να μετάσχωσι των εξετάσεων οφείλουσι να υποβάλωσι προς τον Διευθυντήν ή Διευθύνοντα την φυλακήν εν η υπηρετούσι, μέχρι της προτεραίας της διεξαγωγής αυτών σχετικήν αίτησιν. (Αντί της σελ. 596,03) Σελ. 596,03(α) Προσωπικό Φυλακών 6.Ι.β.41 Άρθρ.3.-Αι εξετάσεις διεξάγονται εν τω καταστήματι εκάστης φυλακής ενώπιον διμελούς Επιτροπής αποτελουμένης, προκειμένου μεν περί φυλακών διευθυνομένων υπό υπαλλήλων του προσωπικού διοικήσεως, εκ του Διευθυντού ή διευθύνοντος την φυλακήν και ενός εκ των εν αυτή υπηρετούντων κατά βαθμόν ανωτέρου Υποδιευθυντού ή Γραμματέως ή Λογιστού ή Αρχιφύλακος, προκειμένου δε περί των λοιπών φυλακών εκ του διευθύνοντος την φυλακήν και ενός υπαλλήλου της Γραμματείας του Δικαστηρίου ή της Εισαγγελίας οριζομένου υπό του Εισαγγελέως. Τα καθήκοντα της Επιτροπής συνίστανται εις την επίβλεψιν των εξεταζομένων και την πιστοποίησιν της κανονικής και αμερολήπτου διενεργείας των εξετάσεων. Η χρησιμοποίησις βιβλίων, σημειώσεων ή άλλων βοηθημάτων απαγορεύεται, όστις δε ήθελε φωραθή χρησιμοποιών τοιαύτα, αποκλείεται της συνεχίσεως των εξετάσεων δι' αποφάσεως της Επιτροπής μνημονευομένης εν τω συνταχθησομένω υπ' αυτής πρακτικώ. Εις ην περίπτωσιν αι εξετάσεις ήθελον ματαιωθή εις τινα φυλακήν δι' οιονδήποτε λόγον, αύται διεξάγονται ετέραν ημέραν οριζομένην υφ' ημών, μη τηρουμένης της εν άρθρ.1 της παρούσης προθεσμίας. Άρθρ.4.Αι εξετάσεις συνίστανται εις γραπτήν δοκιμασίαν επί θεμάτων λαμβανομένων εκ των κάτωθι μαθημάτων διδασκομένων τη Σχολή προσωπικού φυλάξεως, ήτοι: α)Στοιχείων Σωφρονιστικής Υπηρεσίας. β)Γενικού Κανονισμού Φυλακών. δ)Στοιχείων Δικαίου, ιδία Ποινικού Δικαίου και Ποινικής Δικονομίας. Τα θέματα ορίζονται υπό της κατά το άρθρ. 7 της παρούσης Επιτροπής, ήτις καταρτίζει πέντε θέματα άτινα αποστέλλει εντός εσφραγισμένου φακέλλου προς τον Διευθυντήν ή διευθύνοντα εκάστης φυλακής. Η αποσφράγισις του φακέλλου γίνεται προ της ενάρξεως των εξετάσεων, ενώπιον των υποψηφίων, υπό της κατά το άρθρ. 3 της παρούσης Επιτροπής. Αύτη αναγιγνώσκει προς αυτούς τα εν τω φακέλλω περιεχόμενα θέματα και είτα σχηματίζουσα ταύτα εις κλήρους θέτει εις κληρωτίδα, εξ ης εξάγεται υφ' ενός των υποψηφίων εις κλήρος το περιεχόμενον του οποίου αποτελεί το θέμα εφ' ου οφείλουσι να απαντήσωσιν οι εξεταζόμενοι. Άρθρ.5.-Αι απαντήσεις των υποψηφίων γράφονται επί χάρτου χορηγουμένου υπό της  Σελ. 596,04(α) υπηρεσίας των φυλακών, εσφραγισμένου δια της σφραγίδος αυτών και μονογεγραμμένου υπό των μελών της κατά το άρθρ. 3 της παρούσης Επιτροπής, φέροντος δε κατά το άνω αριστερά, επικεκολημένον δια μιας των πλευρών του τεμάχιον χάρτου αδιαφανούς προς κάλυψιν του ονόματος των υποψηφίων. Έκαστος των εξεταζομένων μετά το πέρας της εξετάσεως παραδίδει το γραπτόν του εις την Επιτροπήν ενώπιον της οποίας και επικολλά τας ελευθέρας πλευράς του αδιαφανούς χάρτου, τα μέλη δε αυτής θέτουσιν εις το τέλος του γραπτού τας μονογραφάς των. Εκ των απαντήσεων κρίνονται αι επαγγελματικαί και γραμματικαί γνώσεις των υποψηφίων. Άρθρ.6.-Μετά την περάτωσιν των εξετάσεων ο Διευθυντής ή ο διευθύνων την φυλακήν, υποβάλλει εις το Υπουργείον τα γραπτά των εξετασθέντων μετά των αιτήσεων αυτών και του πρακτικού της διενεργείας των εξετάσεων εντός εσφραγισμένου φακέλλου, όστις και παραδίδεται εις τον πρόεδρον της κατά το επόμενον άρθρον Επιτροπής. Άρθρ.7.-Τα γραπτά κρίνονται και βαθμολογούνται υπό τριμελούς Επιτροπής αποτελουμένης εκ των Γενικού Διευθυντού Ποινικής Δικαιοσύνης, Διευθυντού Διοικήσεως και Γενικής Επιθεωρήσεως και Διευθυντού φυλακών, εν ελλείψει δε, απουσία ή κωλύματι τινός τούτων του νομίμου αναπληρωτού του. Της Επιτροπής προεδρεύει ο κατά βαθμόν ανώτερος και επί ισοβάθμων ο αρχαιότερος. Έκαστον των μελών της Επιτροπής βαθμολογεί ιδιαιτέρως, εκ του αθροίσματος δε των βαθμών διαιρουμένον δια του 3, εξάγεται ο τελικός βαθμός του εξετασθέντος. Οι βαθμοί είναι 0 μέχρι 10, επιτυχόντες δε θεωρούνται οι λαβόντες τουλάχιστον τον βαθμόν 5. Εντός τριών ημερών ο πρόεδρος της Επιτροπής υποβάλλει ημίν τον πίνακα των επιτυχόντων, όστις κυρούμενος υφ' ημών κοινοποιείται εις τας φυλακάς, ίνα λάβωσι γνώσιν οι ενδιαφερόμενοι. 